
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 897 

6 Ιουνίου 2007 


ΑΠΟΦΑΣΕΙ Σ 

Αριθμ. 295610/ΑΑ 687 (1) 

Συμπληρωματικά μέτρα για την εφαρμογή του Κοινοτι¬ 
κού καθεστώτος όσον αφορά τις ενισχύσεις για την 
βελτίωση της παραγωγής και εμπορίας των προϊό¬ 
ντων της μελισσοκομίας στα μικρά νησιά του Αιγαίου 
Πελάγους, σε εφαρμογή των Καν(ΕΚ)1405/2006 του 
Συμβουλίου και Καν(ΕΚ)1914/2006 της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

- Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού δικαίου» (Α' 34), όπως τροποποιή¬ 
θηκε με το άρθρο 6 του ν. 1440/1984 (Α' 70) «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Κοινότητας Ανθρακος και 
Χάλυβος και του Οργανισμού Εφοδιασμού ΕυΠΑΤΟΜ» 
και το άρθρο 65 του ν. 1892/1990 (Α' 101). 

- Του άρθρου 22 παρ. 3 του ν. 992/1979 «περί οργανώ- 
σεως των διοικητικών υπηρεσιών για την εφαρμογή της 
Συνθήκης προσχώρησης της Ελλάδας στις Ευρωπαϊκές 
Κοινότητες και ρύθμιση συναφών θεσμικών και οργα¬ 
νωτικών θεμάτων» (Α' 280), σε συνδυασμό με το άρθρο 
33 του ν. 2538/1997 «περί τροποποίησης της κείμενης 
νομοθεσίας για τα γεωργικά και κτηνιατρικά φάρμακα, 
ρύθμιση χρεών Συνεταιριστικών Οργανώσεων και άλλες 
διατάξεις» (Α' 242), όπως τροποποιήθηκε με το άρθρο 
33 παρ.2 του ν. 3147/2003 (Α' 135). 

- Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που τέθηκε 
σε ισχύ με το άρθρο πρώτο του υπ’ αριθμ. 63/2005 π.δ. 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (Α' 98). 

- Του ν. 2362/1995 (Α' 247) «περί Δημοσίου Λογιστικού 
Ελέγχου Δαπανών του Κράτους και άλλες διατάξεις». 

- Τις διατάξεις των άρθρων 13 μέχρι και 29 του ν. 
2637/1998 περί « Σύστασης Οργανισμού Πιστοποίησης 
Λογαριασμών, Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων... 
και άλλες διατάξεις (Α' 200), όπως τροποποιήθηκαν και 


συμπληρώθηκαν με το άρθρο 4 του ν. 2732/1999 (Α' 
154) και το άρθρο 24 του ν. 2945/2001 (Α' 223) «Εθνικό 
Σύστημα Προστασίας της Αγροτικής Δραστηριότητας» 
και το άρθρο 29 παρ.1-8 του ν. 3147/2003 (Α' 135.) 

- Του ν. 2520/1997 (Α' 173), άρθρο 28 , όπως ισχύει 
κάθε φορά. 

- Το π.δ. 402/1998 «Οργανισμός Υπουργείου Γεωργίας» 
(Α' 187), όπως τροποποιήθηκε και ισχύει. 

- Το ν. 2810/2000 (Α' 61) για τις αγροτικές συνεταιρι¬ 
στικές οργανώσεις, όπως ισχύει κάθε φορά. 

- Την υπ’ αριθμ. 50637/29.8.2000 κοινή υπουργική από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Γ εωργίας περί «έγκρισης Κανο¬ 
νισμού Οργανωτικής Διάρθρωσης και Λειτουργίας των 
Υπηρεσιών του Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(ΟΠΕΚΕΠΕ) - ΝΠΙΔ» (Β' 1104), όπως ισχύει κάθε φορά. 

- Την υπ’ αριθμ. 394555/23.10.2000 κοινή υπουργική 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης και Γ εωργίας περί «ανάθεσης 
άσκησης αρμοδιοτήτων του ΟΠΕΚΕΠΕ στις Ν.Α. της 
Χώρας» (Β' 1324), όπως ισχύει κάθε φορά 

- Την υπ’ αριθμ. 398357/30.10.2000 απόφαση του Υπουρ¬ 
γού Γ εωργίας για την «Ανάθέση άσκησης αρμοδιοτήτων 
του ΟΠΕΚΕΠΕ στις Υπηρεσίες του Υπουργείου Γ εωργίας 
που αφορούν στη χορήγηση οικονομικών ενισχύσεων 
(ΕΓΤΠΕ - Τμήμα Εγγυήσεων)» (Β' 1391). 

- Την υπ’ αριθμ. 379286/2001 απόφαση του Υπουργού 
Γ εωργίας «περί εγκρίσεως του ΟΠΕΚΕΠΕ ως Οργανι¬ 
σμού Πληρωμής», όπως τροποποιήθηκε και ισχύει. 

- Την υπ’ αριθμ. 227200/15.2.2002 απόφαση του Υπουρ¬ 
γού Γ εωργίας για τις «Αρμοδιότητες των Διευθύνσεων 
του Υπουργείου Γεωργίας μετά την κατάργηση της 
ΓΕΔΙΔΑΓΕΠ» (Β' 215). 

- Την υπ’ αριθμ. 389566/27.9.2000 απόφαση του Υπουρ¬ 
γού Γ εωργίας για την «Εγκριση Κανονισμού Διαδικασιών 
Ελέγχων του Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(ΟΠΕΚΕΠΕ) - ΝΠΙΔ» (Β' 1294). 

- Το π.δ. 81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών» (Α' 57). 

- Την υπ’ αριθμ. 271562/2002 (Β' 1042) απόφαση του 
Υπ. Γ εωργίας «Περί εγκρίσεως του ΟΠΕΚΕΠΕ ως Ορ¬ 
γανισμού Πληρωμής». 

- Την υπ’ αριθμ. ΥΙ/2004 (Β' 513) απόφαση του Πρωθυ¬ 
πουργού «για μετονομασία του Υπουργείου Γεωργίας 
σε Υπουργείο Αγροτικής Ανάπτυξης και Τροφίμων». 

- Την υπ’ αριθμ. 324032/24.12.2004 κοινή υπουργική 
απόφαση των Υπουργών Οικονομίας και Οικονομικών, 
Περιβάλλοντος, Χωροταξίας και Δημοσίων Έργων και 
Αγροτικής Ανάπτυξης και Τροφίμων (ΒΊ921/2004) περί 
«εφαρμογής του καθεστώτος της πολλαπλής συμμόρ¬ 
φωσης», σε εκτέλεση του Καν(ΕΚ)1782/2003 του Συμβου¬ 
λίου για το 2005, όπως τροποποιείται και ισχύει και τις 
αντίστοιχες αποφάσεις για τα επόμενα έτη. 

2. Τους Κανονισμούς: 

- 1405/ΕΚ/2006 του Συμβουλίου σχετικά με «τον καθο¬ 
ρισμό ειδικών μέτρων για τη γεωργία στα μικρά νησιά 
του Αιγαίου και την τροποποίηση του Καν(ΕΚ)1782/2003» 
(1-265/26.9.2006), ο οποίος αντικατέστησε τον 
Καν(ΕΟΚ)2019/1993 του Συμβουλίου (1184/27.7.1993.) 

-1914/ΕΚ/2006 της Επιτροπής «περί λεπτομερών κα¬ 
νόνων εφαρμογής του Καν. 1405/2006 του Συμβουλίου, 
σχετικά με τον καθορισμό ειδικών μέτρων για τη γε¬ 
ωργία στα μικρά νησιά του Αιγαίου» (1-365/21.12.2006), 
ο οποίος αντικατέστησε τον Καν(ΕΟΚ)3063/1993 της 
Επιτροπής (1274/6.11.1993). 

- 1258/ΕΚ/1999 «περί χρηματοδοτήσεως της Κοινής 
Γεωργικής Πολιτικής» (1160), όπως ισχύει κάθε φορά. 

- 1782/ΕΚ/2003 του Συμβουλίου «για τη θέσπιση κοι¬ 
νών κανόνων για τα καθεστώτα άμεσης στήριξης στα 
πλαίσια της κοινής γεωργικής πολιτικής και για τη 
θέσπιση ορισμένων καθεστώτων στήριξης για τους 
γεωργούς και για την τροποποίηση των κανονισμών 
αριθμ. 2019/93/ΕΟΚ, αριθμ. 1452/01/ΕΚ, αριθμ. 1453/01/ΕΚ, 
αριθμ. 1454/01/ΕΚ, αριθμ. 1868/94/ΕΚ, αριθμ. 1251/99/ΕΚ, 
αριθμ. 1254/99/ΕΚ, αριθμ. 1673/00/ΕΚ, αριθμ. 2358/71/ΕΟΚ 
και αριθμ. 2529/01/ΕΚ» (1270/1), όπως τροποποιείται και 
ισχύει κάθε φορά. 

- 796/ΕΚ/2004 της Επιτροπής σχετικά με τη «θέσπιση 
λεπτομερών κανόνων για την εφαρμογή της πολλαπλής 
συμμόρφωσης, της διαφοροποίησης και του ολοκληρω¬ 
μένου συστήματος διαχείρισης και ελέγχου που προ- 
βλέπονται στον Καν(ΕΚ)1782/2003 του Συμβουλίου για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης 
για τους γεωργούς» (1414/18), όπως τροποποιείται και 
ισχύει κάθε φορά. 

3. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

4. Την εισήγηση της αρμόδιας Υπηρεσίας, αποφασί¬ 
ζουμε: 

Αρθρο 1 
Σκοπός 

Με την παρούσα απόφαση καθορίζονται τα συμπληρω¬ 
ματικά μέτρα εφαρμογής του ειδικού καθεστώτος ενί¬ 
σχυσης για την βελτίωση της παραγωγής και εμπορίας 
των προϊόντων της μελισσοκομίας (μέλι, γύρη, πρόπολη, 
κερί, δηλητήριο) στα μικρά νησιά του Αιγαίου Πελάγους, 
σε εφαρμογή του Καν(ΕΚ)1405/2006 του Συμβουλίου, του 
Καν(ΕΚ)1914/2006 της Επιτροπής και του εγκριθέντος 
κάθε φορά Προγράμματος Στήριξης των Μικρών Νησιών 
του Αιγαίου Πελάγους από την Ε.Ε., προκειμένου να ενι- 
σχυθεί η παραδοσιακή αυτή απασχόληση των κατοίκων 


στα εν λόγω νησιά, να μειωθεί το κόστος παραγωγής, 
να βελτιωθεί το εισόδημα των κατοίκων στα εν λόγω 
νησιά και γενικότερα να αντισταθμιστεί το μειονέκτημα 
που αποτελεί ο απόκεντρος και νησιωτικός χαρακτήρας 
των νησιών αυτών. 

Άρθρο 2 

Φορείς υλοποίησης του προγράμματος 

Φορείς υλοποίησης του προγράμματος είναι η Δι¬ 
εύθυνση Ζωικής Παραγωγής και ΑΠΑ του Υπουργεί¬ 
ου Αγροτικής Ανάπτυξης και Τροφίμων, ο Οργανισμός 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων (ΟΠΕΚΕΠΕ) με τα περιφε¬ 
ρειακά γραφεία και Δ/νσεις του, οι Δ/νσεις Αγροτικής 
Ανάπτυξης των Νομαρχιακών Αυτοδιοικήσεων (ΝΑ) όπου 
υπάγονται τα μικρά νησιά του Αιγαίου Πελάγους και οι 
Μελισσοκομικοί Συνεταιρισμοί που δραστηριοποιούνται 
σε αυτά. 

Άρθρο 3 
Δικαιούχοι 

Δικαιούχοι της ενίσχυσης είναι οι Μελισσοκομικοί 
Συνεταιρισμοί που δραστηριοποιούνται στα μικρά νη¬ 
σιά του Αιγαίου Πελάγους, όπως αυτά ορίζονται στο 
άρθρο 1, παρ. 2 του Καν(ΕΚ)1405/2006 του Συμβουλίου, 
οι οποίοι αναλαμβάνουν να υλοποιήσουν ετήσια Προ¬ 
γράμματα Πρωτοβουλιών, με σκοπό τη βελτίωση των 
συνθηκών παραγωγής και εμπορίας των προϊόντων της 
μελισσοκομίας. 

Προκειμένου οι ανωτέρω δικαιούχοι να λάβουν 
την ενίσχυση που προβλέπεται στα πλαίσια του 
Καν(ΕΚ)1405/2006 του Συμβουλίου και του εγκεκριμένου 
κάθε φορά προγράμματος, οφείλουν τα μέλη τους να 
είναι μόνιμοι κάτοικοι στα μικρά νησιά του Αιγαίου 
Πελάγους και τα μελισσοσμήνη τους να είναι μονίμως 
εγκατεστημένα σε αυτά. 

Αρθρο 4 
Ύψος ενίσχυσης 

Το ποσό της ενίσχυσης καθορίζεται ετησίως σε 12 
Ευρώ ανά παραγωγική καταγεγραμμένη κυψέλη και μέ¬ 
χρι του συνολικού ποσού ενίσχυσης των 1.194.180 ευρώ, 
βάσει του εγκριθέντος από την Επιτροπή Προγράμμα¬ 
τος Στήριξης, που υποβλήθηκε σύμφωνα με την παρ. 1 
του άρθρου 13 του Καν. 1405/ΕΚ/2006 του Συμβουλίου. 

Το σύνολο των επιλέξιμων κυψελών για τις οποίες 
χορηγείται ενίσχυση είναι το πηλίκο του συνολικού 
ποσού ενίσχυσης, που προβλέπεται στο εγκριθέν από 
την Επιτροπή Πρόγραμμα Στήριξης δια του ποσού των 
12 ευρώ ανά κυψέλη. 

Εάν το σύνολο των κυψελών για τις οποίες ζητείται 
ενίσχυση ξεπερνάει το οριζόμενο στην ανωτέρω παρά¬ 
γραφο όριο επιλέξιμων κυψελών, καθορίζεται ενιαίος 
- οριζόντιος συντελεστής μείωσης στον αριθμό των 
κυψελών, ο οποίος εφαρμόζεται σε κάθε αίτηση ενί¬ 
σχυσης ξεχωριστά. 

Σε περίπτωση τροποποίησης της χρηματοδοτικής 
κατανομής ή/και του μοναδιαίου ποσού ενίσχυσης ανά 
κυψέλη και μέχρι ποσοστού 20%, βάσει των προβλε- 
πόμενων στο σημείο β) της παρ. 1 του άρθρου 34 του 
Καν(ΕΚ)1914/2006 της Επιτροπής, πραγματοποιείται 
αντίστοιχη προσαρμογή του ως άνω οριζόμενου συνό¬ 
λου των ενισχυόμενων κυψελών και τροποποιείται κάθε 
αίτηση ενίσχυσης ξεχωριστά. 

Άρθρο 5 

Προγράμματα Πρωτοβουλιών 

Οι στόχοι του προγράμματος πρωτοβουλιών καθο¬ 
ρίζονται στο Εθνικό Πρόγραμμα Στήριξης, όπως αυτό 
υποβάλλεται και εγκρίνεται κάθε φορά από την Ευρω¬ 
παϊκή Ένωση (ΕΕ), ανάλογα με τις πραγματικές ανάγκες 
των μικρών νησιών και βάσει της εμπειρίας και των 
δεδομένων των προηγούμενων ετών, όσον αφορά την 
παραγωγή προϊόντων της μελισσοκομίας για τη διατή¬ 
ρηση και ανάπτυξή της. 

Οι δράσεις που περιλαμβάνονται στα Προγράμματα 
Πρωτοβουλιών δεν πρέπει να ενισχύονται ταυτόχρονα 
μέσω άλλης πηγής, ενώ θα πρέπει να είναι συμβατές, 
τόσο μεταξύ τους όσο και σε σχέση με το πνεύμα του 
Καν(ΕΚ)1405/2006 του Συμβουλίου. 

Οι δράσεις που δύνανται να ενισχύονται μέσω των 
Προγραμμάτων Πρωτοβουλιών αφορούν: 

α) Στη διατήρηση της απόδοσης του ζωικού κεφαλαί¬ 
ου με τη χορήγηση μέσων, όπως υλικά διατροφής, για 
την υποβοήθηση των μελισσοσμηνών κατά το κρίσιμο 
στάδιο ανάπτυξής τους 

β) Στην προώθηση της εμπορίας των προϊόντων της 
μελισσοκομίας με την βελτίωση της μηχανοργάνωσης 
των γραφείων των συνεταιριστικών οργανώσεων (σύν¬ 
δεση με ΙπΙοπίΘΐ, δημιουργία ιστοσελίδας κ.λπ.) και την 
αγορά του κατάλληλου ηλεκτρονικού εξοπλισμού (αγο¬ 
ρά Η/Υ, εκτυπωτών, κ.λπ.). 

γ) Στην προώθηση της εμπορίας των προϊόντων της 
μελισσοκομίας με μελέτες αγοράς, την εφαρμογή νέων 
μεθόδων συσκευασίας, καθώς και την οργάνωση από τις 
συνεταιριστικές οργανώσεις ή και τη συμμετοχή τους 
σε εμποροπανηγύρεις και άλλες εκδηλώσεις εμπορικής 
φύσεως, την έκδοση ενημερωτικών ή/και διαφημιστικών 
φυλλαδίων, πινακίδων κ.λπ. 

δ) Στη βελτίωση των συνθηκών παραγωγής, εμπορί¬ 
ας και προώθησης των προϊόντων της μελισσοκομίας, 
με τη συμμετοχή των μελών των συνεταιριστικών ορ¬ 
γανώσεων σε ενημερωτικές ημερίδες, σεμινάρια και 
συνέδρια στο εσωτερικό και εξωτερικό, σχετικά με την 
μελισσοκομία και τα προϊόντα της. 

ε) Στη βελτίωση της παραγωγής των προϊόντων της 
μελισσοκομίας με την χρήση κατάλληλων, εγκεκριμένων 
από τον ΕΟΦ φαρμάκων για την καταπολέμηση 
ασθενειών της μέλισσας, πλην βαρροϊκής ακαρίασης, 
η καταπολέμηση της οποίας διενεργείται στα πλαίσια 
του Καν. (ΕΚ) 797/2004 του Συμβουλίου. 

στ) Στην ενίσχυση των μελισσοκόμων με βάση τον 
αριθμό των μελισσοσμηνών τους, με σκοπό την αντι¬ 
μετώπιση του επιπλέον κόστους παραγωγής των προ¬ 
ϊόντων της μελισσοκομίας στα μικρά νησιά του Αιγαίου 
Πελάγους. 

Οι τυχόν πρώτες ύλες που θα χρησιμοποιούνται για την 
παραγωγή των προϊόντων της μελισσοκομίας (μελισσο- 
τροφές), δεν ενισχύονται ως προς τη μεταφορά τους. 

Άρθρο 6 

Υποβολή προγραμμάτων προς έγκριση 

Οι Μελισσοκομικοί Συνεταιρισμοί υποβάλλουν μέχρι 
την 28η Φεβρουάριου έκαστου έτους ετήσια Προγράμ¬ 
ματα Πρωτοβουλιών στη Διεύθυνση Ζωικής Παραγωγής 
και ΑΠΑ προς έγκριση, με προϋπολογισμό συνολικό και 
κατά δράση και με χρονοδιάγραμμα εφαρμογής τους 
(Υποδείγματα 1 και 2). 


Ο προϋπολογισμός καταρτίζεται με βάση τον συνολι¬ 
κό ποσό ενίσχυσης που καταβλήθηκε το προηγούμενο 
έτος για τον αριθμό των μελισσοσμηνών που κατείχε 
ο μελισσοκομικός συνεταιρισμός. 

Σε περίπτωση που ο προϋπολογισμός υπερβαίνει 
το δικαιούμενο ποσό, το επιπλέον ποσό βαρύνει τον 
μελισσοκομικό συνεταιρισμό. 

Η περίοδος εφαρμογής των προγραμμάτων πρωτο¬ 
βουλιών ορίζεται από 1η Απριλίου μέχρι και 31 Δεκεμ¬ 
βρίου του έτους που αφορά η ενίσχυση. 

Μαζί με το πρόγραμμα πρωτοβουλιών, οι φορείς υπο¬ 
βάλλουν αναλυτική κατάσταση των μελών τους, στην 
οποία φαίνεται ο αριθμός των κατεχόμενων μελισσο- 
σμηνών κατά μέλος, καθώς και οι αντίστοιχοι κωδικοί 
αριθμοί των μελισσοκομικών βιβλιαρίων (Υπόδειγμα 
3). 

Τα προγράμματα αυτά κοινοποιούνται συγχρόνως και 
στην Διεύθυνση Αγροτικής Ανάπτυξης της Νομαρχιακής 
Αυτοδιοίκησης (Ν.Α.) όπου υπάγεται η Ένωση Μελισσο- 
κόμων. 

Στη συνέχεια, η Διεύθυνση Ζωικής Παραγωγής και 
ΑΠΑ εξετάζει τα προγράμματα πρωτοβουλιών και εφό¬ 
σον κρίνει αναγκαίο, ζητά κατά περίπτωση, τις απαραί¬ 
τητες διευκρινήσεις ή τροποποιήσεις αυτών από τους 
φορείς. Τα προγράμματα πρωτοβουλιών, με το συνολικό 
ποσό του προϋπολογισμού, καθώς και τα επιμέρους 
κατά δράση ποσά για κάθε πρόγραμμα, εγκρίνονται με 
απόφαση του αρμόδιου Γ ενικού Γ ραμματέα του Υπουρ¬ 
γείου Αγροτικής Ανάπτυξης και Τροφίμων, με εισήγηση 
της Διεύθυνσης Ζωικής Παραγωγής και ΑΠΑ και με την 
επιφύλαξη οριστικοποίησής τους, μετά την επιβεβαίωση 
του αιτούμενου αριθμού μελισσοσμηνών προς ενίσχυση 
και την εφαρμογή του άρθρου 8 της παρούσας. 

Η διαδικασία έγκρισης ολοκληρώνεται μέχρι την 20η 
Μαρτίου του ίδιου έτους. Μετά την έγκριση του προ¬ 
γράμματος των πρωτοβουλιών, οι μελισσοκομικοί συ¬ 
νεταιρισμοί δύνανται να προχωρήσουν στην υλοποίησή 
τους. 

Για την πρώτη εφαρμογή των προγραμμάτων, για το 
έτος 2007 η έγκριση και η ημερομηνία έναρξης εφαρ¬ 
μογής τους θα πραγματοποιηθεί μετά την υπογραφή 
της παρούσας. 

Αρθρο 7 

Κατανομή ποσού ενίσχυσης ανά Ν.Α. και δικαιούχο - 
Τροποποίηση Προγραμμάτων Πρωτοβουλιών 

Οι δικαιούχοι της ενίσχυσης, σύμφωνα με το άρθρο 
3 της παρούσας, από 1η έως και την 15η Αυγούστου 
κάθε έτους υποβάλλουν στην οικεία Διεύθυνση Αγρο¬ 
τικής Ανάπτυξης της Νομαρχιακής Αυτοδιοίκησης (Ν.Α.), 
κατάσταση μελών του Συνεταιρισμού, στην οποία να 
φαίνονται τυχόν μεταβολές του αριθμού των μελισσο- 
κόμων ή/και των μελισσοσμηνών τους σε σχέση με το 
υπόδειγμα 3 που υποβλήθηκε σύμφωνα με το άρθρο 6 
της παρούσας. 

Σε περίπτωση που δεν παρατηρείται καμία μεταβολή 
ως προς τον αριθμό των μελισσοσμηνών σε σχέση με 
την αναλυτική κατάσταση που είχε υποβληθεί μαζί με 
το πρόγραμμα πρωτοβουλιών, οι δικαιούχοι οφείλουν 
να ενημερώνουν εγγράφως την Διεύθυνση Αγροτικής 
Ανάπτυξης της Νομαρχιακής Αυτοδιοίκησης (Ν.Α.) της 
περιοχής τους. 

Οι Δ/νσεις Αγροτικής Ανάπτυξης των Ν.Α. προβαί- 




14588 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νουν σε διοικητικό έλεγχο του αριθμού μελισσοσμηνών 
των μελών του μελισσοκομικού συνεταιρισμού, με βάση 
το Μελισσοκομικό Μητρώο που διατηρείται στην Δι¬ 
εύθυνση. Παράλληλα πραγματοποιούν και επιτόπιους 
ελέγχους σύμφωνα με το άρθρο 9 της παρούσας και 
γνωστοποιούν στη Διεύθυνση Ζωικής Παραγωγής και 
ΑΠΑ για τον Νομό τους, τον αριθμό των κυψελών που 
δικαιούνται ενίσχυση ανά δικαιούχο, το αργότερο μέχρι 
την 20η Σεπτεμβρίου κάθε έτους. 

Στη συνέχεια, η Διεύθυνση Ζωικής Παραγωγής και 
ΑΠΑ προβαίνει στην κατανομή ανά Νομό και δικαιούχο 
του καθορισμένου, σύμφωνα με το άρθρο 4 της πα¬ 
ρούσας, αριθμού κυψελών και του συνολικού ποσού σε 
ευρώ, την οποία και διαβιβάζει το αργότερο μέχρι την 
1η Οκτωβρίου κάθε έτους στους δικαιούχους, βάσει του 
άρθρου 3 της παρούσας. 

Σε περίπτωση υπέρβασης του εν λόγω ορίου εφαρ¬ 
μόζεται ενιαίος συντελεστής μείωσης, ανάλογα με το 
ποσοστό υπέρβασης, σε όλες τις αιτήσεις ενίσχυσης. 

Με την κατανομή αυτή, οι δικαιούχοι υποχρεούνται 
στην υλοποίηση του προγράμματος πρωτοβουλιών, 
όπως αυτό έχει εγκριθεί, βάσει των οριζόμενων στο 
άρθρο 6 της παρούσας, με ενδεχόμενη αναπροσαρμογή 
του συνολικού προϋπολογισμού, του επιμέρους κατά 
δράση προϋπολογισμού, του αριθμού και του περιεχο¬ 
μένου των δράσεων, εφόσον το επιθυμούν. Προς τού¬ 
το, υποβάλλουν μέχρι την 20η Οκτωβρίου κάθε έτους 
σχετικό αίτημα στη Διεύθυνση Ζωικής Παραγωγής και 
ΑΠΑ (Υπόδειγμα 10). Η αναπροσαρμογή αυτή εγκρίνε- 
ται ή απορρίπτεται με απόφαση του αρμόδιου Γενικού 
Γραμματέα του Υπουργείου Αγροτικής Ανάπτυξης και 
Τροφίμων, κατόπιν εισήγησης της Διεύθυνσης Ζωικής 
Παραγωγής και ΑΠΑ το αργότερο μέχρι την 5η Νοεμ¬ 
βρίου κάθε έτους. 

Η παραπάνω απόφαση διαβιβάζεται στις Δ/νσεις 
Αγροτικής Ανάπτυξης των Ν.Α., οι οποίες αναλαμβάνουν 
να την κοινοποιήσουν στους δικαιούχους του Νομού 
τους, ενώ παράλληλα κοινοποιείται στον ΟΠΕΚΕΠΕ. 

Εάν ο δικαιούχος δεν υποβάλλει τροποποίηση του 
αρχικού προγράμματος πρωτοβουλιών και η συνολική 
δαπάνη για την πραγματοποίηση των πρωτοβουλιών 
είναι μεγαλύτερη του συνολικού ποσού που έχει κατα- 
νεμηθεί σε κάθε δικαιούχο, το επιπλέον ποσό βαρύνει 
τον εν λόγω δικαιούχο. 

Άρθρο 8 

Τρόπος χορήγησης της ενίσχυσης - Δικαιολογητικά 

Η αναγνώριση και εκκαθάριση της δαπάνης διενεργείται 
από την αρμόδια Διεύθυνση του ΟΠΕΚΕΠΕ, στην οποία οι 
δικαιούχοι της ενίσχυσης μελ/κοί συν/σμοί υποβάλλουν 
αίτηση ενίσχυσης (Υπόδειγμα 4), μετά την υλοποίηση του 
εγκριθέντος προγράμματος πρωτοβουλιών και το αργό¬ 
τερο έως την 31η Ιανουάριου του έτους που ακολουθεί 
εκείνο για το οποίο καταβάλλεται η ενίσχυση. 

Η αίτηση ενίσχυσης περιλαμβάνει τα ακόλουθα 
δικαιολογητικά: 

α) Αίτηση για τη χορήγηση ενίσχυσης (Υπόδειγμα 4). 

β) Συγκεντρωτική κατάσταση πληρωμής, υπογεγραμ¬ 
μένη από τον δικαιούχο της οικονομικής ενίσχυσης (Υπό¬ 
δειγμα 5). 

γ) Πρακτικό της αρμόδιας επιτροπής τακτικού επιτό¬ 
πιου ελέγχου της οικείας Νομαρχιακής Αυτοδιοίκησης 
(Ν.Α.) (Υπόδειγμα 6). 


δ) Καταστατικό του Μελισσοκομικού Συνεταιρισμού, 
όπως προβλέπεται από την ισχύουσα νομοθεσία. 

ε) Ακριβή αντίγραφα των μελισσοκομικών βιβλιαρίων 
των μελών του Συνεταιρισμού (τη σελίδα 3), όπου φαί¬ 
νονται τα πλήρη στοιχεία του μελισσοκόμου, καθώς 
και την σελίδα όπου υπάρχει η τελευταία πρόσφατη 
θεώρηση. 

στ) Αντίγραφο απόφασης του Υπουργείου Αγροτικής 
Ανάπτυξης και Τροφίμων, σχετικά με την έγκριση των 
προγραμμάτων πρωτοβουλιών των ενώσεων μελισσο- 
κόμων και τις τυχόν αιτήσεις αναπροσαρμογής για το 
έτος εφαρμογής του προγράμματος. 

ζ) Αναλυτικές καταστάσεις για κάθε κατηγορία επι¬ 
λέξιμης δράσης του προγράμματος πρωτοβουλιών στις 
οποίες θα αναφέρονται τα συνημμένα παραστατικά και 
τα αντίστοιχα ποσά. Τις παραπάνω καταστάσεις θα συ¬ 
νοδεύουν παραστατικά δαπανών όπως αυτά προβλέπεται 
να εκδίδονται για επιτηδευματίες από τον Κ.Φ.Β & Σ. 

η) Ονομαστική κατάσταση μελισσοκόμων για διανομή 
ποσού (Υπόδειγμα 7). 

θ) Φορολογική και ασφαλιστική ενημερότητα 

Οι αιτήσεις ενίσχυσης μπορούν να διορθωθούν οποι¬ 
αδήποτε στιγμή μετά την υποβολή τους, σε περίπτωση 
προφανών σφαλμάτων που αναγνωρίζονται από την 
αρμόδια δ/νση του ΟΠΕΚΕΠΕ σύμφωνα με τα οριζόμενα 
στο άρθρο 20, του Κεφαλαίου II του Καν(ΕΚ)1914/2006 
της Επιτροπής,. 

Πλην περιπτώσεων ανωτέρας βίας ή εκτάκτων περι¬ 
στατικών, η υποβολή αίτησης ενίσχυσης μετά τη λήξη 
της προθεσμίας που καθορίζεται σύμφωνα με το άρθρο 
19 του Κεφαλαίου II του Καν(ΕΚ)1914/2006 της Επιτροπής, 
συνεπάγεται μείωση κατά 1% ανά εργάσιμη ημέρα των 
ποσών που ο δικαιούχος θα είχε δικαίωμα να λάβει, εάν 
η αίτηση ενίσχυσης είχε υποβληθεί εμπρόθεσμα. 

Δεν καταβάλλεται καμία ενίσχυση για αίτηση που 
υποβάλλεται τουλάχιστον 25 ημέρες μετά τη λήξη της 
παραπάνω προθεσμίας. 

Μία αίτηση ενίσχυσης μπορεί να αποσυρθεί εν όλω 
ή εν μέρει ανά πάσα στιγμή. Εντούτοις, εάν η αρμόδια 
αρχή έχει ήδη ενημερώσει τον δικαιούχο για παρατυπίες 
στην αίτηση ενίσχυσης ή εάν τον έχει ειδοποιήσει για 
την πρόθεσή της να πραγματοποιήσει επιτόπιο έλεγχο 
και ο εν λόγω επιτόπιος έλεγχος αποκαλύψει παρατυ¬ 
πίες, οι αποσύρσεις δεν επιτρέπονται για τα μέρη της 
αίτησης ενίσχυσης που αφορούν οι παρατυπίες. 

Το αργότερο μέχρι την 31η Μαρτίου κάθε έτους δι- 
ενεργείται από την αρμόδια Διεύθυνση του ΟΠΕΚΕΠΕ, 
ανάλυση των αιτήσεων ενίσχυσης που αποσύρθηκαν 
κατά το προηγούμενο ημερολογιακό έτος, ώστε να 
προσδιορίζονται οι βασικοί λόγοι απόσυρσης και οι 
δυνητικές τάσεις σε τοπικό επίπεδο. 

Επί των αιτήσεων ενίσχυσης διενεργείται ενδελεχής 
διοικητικός έλεγχος , ο οποίος περιλαμβάνει διασταυ¬ 
ρώσεις των αναφερόμενων στις αιτήσεις ενίσχυσης 
στοιχείων με τα δεδομένα του ολοκληρωμένου συστή¬ 
ματος διαχείρισης και ελέγχου. 

Η ενίσχυση καταβάλλεται το αργότερο μέχρι την 1η 
Απριλίου του έτους που ακολουθεί εκείνο για το οποίο 
χορηγείται η ενίσχυση. 

Οι ενισχύσεις που χορηγούνται βάσει της παρούσας 
εξαιρούνται από την Διαφοροποίηση του άρθρου 10 
παρ. 1 του Καν(ΕΚ)1782/2003, βάσει της παρ.5 του ίδιου 
άρθρου. 

Οι δικαιούχοι που δεν διαθέτουν αριθμό μηχανογρα¬ 
φικού μητρώου του Ο.Π.Ε.Κ.Ε.Π.Ε., προκειμένου να λά¬ 
βουν τη δικαιούμενη από το πρόγραμμα ενίσχυση, θα 
πρέπει να υποβάλλουν στην αρμόδια Διεύθυνση του 
Ο.Π.Ε.Κ.Ε.Π.Ε. σχετική αίτηση, σύμφωνα με το Υπόδειγμα 
9 της παρούσας, για χορήγησή του. 

Άρθρο 9 
Έλεγχοι 

Για την ορθή εφαρμογή των μέτρων της παρούσας 
απόφασης διενεργούνταί: 

α) τακτικοί πρωτοβάθμιοι έλεγχοι 

β) τακτικοί δευτεροβάθμιοι έλεγχοι και 

γ) έκτακτοι επιτόπιοι έλεγχοι 

Υπεύθυνοι φορείς για τη πραγματοποίηση των πρω¬ 
τοβαθμίων επιτόπιων ελέγχων ορίζονται οι αρμόδιες 
Διευθύνσεις Αγροτικής Ανάπτυξης. Γ ια τον σκοπό αυτό 
με απόφαση Νομάρχου και εισήγηση της αρμόδιας Δι¬ 
εύθυνσης Αγροτικής Ανάπτυξης συνίσταται, Επιτροπή 
Ελέγχου, αποτελούμενη από δύο υπαλλήλους, εκ των 
οποίων τουλάχιστον ο ένας γεωπόνος ή τεχνολόγος 
γεωπονίας. 

Η θητεία της Επιτροπής είναι τριετής δυνάμενη να 
ανανεωθεί. 

Οι επιτόπιοι έλεγχοι, σύμφωνα με το άρθρο 25 του 
Καν(ΕΚ)1914/2006 της Επιτροπής πραγματοποιούνται 
αιφνιδιαστικά. Εντούτοις, είναι δυνατόν να υπάρξει 
προειδοποίηση περιορισμένη, στο απολύτως αναγκαίο 
χρονικό διάστημα, υπό τον όρο ότι δεν τίθεται σε κίν¬ 
δυνο ο σκοπός του ελέγχου. Η προειδοποίηση αυτή δεν 
μπορεί να υπερβαίνει τις 48 ώρες, με εξαίρεση δεόντως 
δικαιολογημένες περιπτώσεις. 

Οι επιτόπιοι έλεγχοι διενεργούνταί στο σύνολο των 
υποβληθέντων και εγκριθέντων προγραμμάτων πρω¬ 
τοβουλιών, και σε ποσοστό τουλάχιστον 20 - 25% επί 
των μελών των μελισσοκομικών συν/μών που αντιπρο¬ 
σωπεύει τουλάχιστον το 5% των δηλωθέντων μελισσο- 
σμηνών, με βάση δείγμα ελέγχου που εξάγεται από την 
αρμόδια Διεύθυνση του ΟΠΕΚΕΠΕ σε συνεργασία με τη 
Μηχανογράφηση του Ο.Π.Ε.Κ.Ε.Π.Ε. με βάση την ανάλυση 
κινδύνων, λαμβάνοντας υπόψη κατά περίπτωση: 

- το ποσό ενίσχυσης 

- τον αριθμό των μελισσοσμηνών 

- τις μεταβολές σε σχέση με το προηγούμενο έτος 

- τις διαπιστώσεις των ελέγχων που διενεργήθηκαν 
τα προηγούμενα έτη. 

Στην περίπτωση κατά την οποία διαπιστώνεται ση¬ 
μαντικός αριθμός παρατυπιών, πραγματοποιούνται συ¬ 
μπληρωματικοί έλεγχοι κατά τη διάρκεια του τρέχοντος 
έτους και αυξάνεται το ποσοστό, ανάλογα με τον αριθ¬ 
μό των παρατυπιών, έως και 100% των αιτήσεων που 
πρέπει να ελεγχθούν. 

Ο ελεγχόμενος ή ο νόμιμος εκπρόσωπός του έχει 
υποχρέωση να διευκολύνει τον έλεγχο, ενώ στη πε¬ 
ρίπτωση που παρεμποδίσει με οποιονδήποτε τρόπο 
την διεξαγωγή του, ο αριθμός των μελισσοσμηνών του 
ελεγχόμενου, δεν υπολογίζεται στον καθορισμό του 
δικαιούμενου ποσού ενίσχυσης, τόσο για το εν λόγω 
όσο και για το επόμενο έτος. 

Μετά την ολοκλήρωση του ελέγχου συντάσσεται πρα¬ 
κτικό επιτόπιου ελέγχου, σύμφωνα με το υπόδειγμα 
6 της παρούσας. Το εν λόγω πρακτικό υπογράφεται 


από τα μέλη της επιτροπής και τον ελεγχόμενο ή τον 
νόμιμο εκπρόσωπό του, στον οποίο και χορηγείται ένα 
αντίγραφο του πρακτικού αυτού. 

Στην περίπτωση απουσίας του ελεγχόμενου κατά 
τον έλεγχο ή άρνησής του να υπογράψει το πρακτικό 
επιτόπιου ελέγχου, η επιτροπή τού το διαβιβάζει με 
συστημένη επιστολή. 

Ο ελεγχθείς, μπορεί να υποβάλλει ένσταση στην οι¬ 
κεία Διεύθυνση Αγροτικής Ανάπτυξης της Ν.Α. για τα 
αποτελέσματα του ελέγχου, εντός πέντε (5) εργασίμων 
ημερών από την διεξαγωγή του ελέγχου, υποβάλλοντας 
και σχετικά παραστατικά, εφόσον είναι αναγκαίο. Η έν¬ 
σταση εξετάζεται από την οικεία Διεύθυνση Αγροτικής 
Ανάπτυξης της Ν.Α., από Τριμελή Επιτροπή που ορίζεται 
από τον Νομάρχη για το σκοπό αυτό, αποτελούμενη 
από μέλη τα οποία δεν έχουν λάβει μέρος σε επιτροπές 
πρωτοβάθμιων ελέγχων. 

Οι Διευθύνσεις Αγροτικής Ανάπτυξης των Ν.Α. μετά 
την ολοκλήρωση του συνόλου των επιτόπιων ελέγχων 
και το αργότερο μέχρι την 31 Δεκεμβρίου κάθε έτους, 
διαβιβάζουν στην αρμόδια Διεύθυνση του ΟΠΕΚΕΠΕ τα 
πρωτότυπα πρακτικά επιτόπιου ελέγχου και αντίγραφα 
τους στη Διεύθυνση Ζωικής Παραγωγής και ΑΠΑ , για 
τον υπολογισμό του συνολικού αριθμού των επιλέξιμων 
κυψελών. 

Οι οικείες περιφερειακές Υπηρεσίες του ΟΠΕΚΕΠΕ 
διενεργούν: 

α) τακτικούς δευτεροβάθμιους ελέγχους σε ποσοστό 
10% επί του δείγματος των πρωτοβαθμίων επιτόπιων 
ελέγχων, συμπληρώνοντας σχετική έκθεση ελέγχου 
(υπόδειγμα 8) και 

β) ελέγχους υλοποίησης των προγραμμάτων πρωτο¬ 
βουλιών .συμπληρώνοντας την σχετική έκθεση ελέγχου 
(υπόδειγμα 8) και 

γ) έκτακτους επιτόπιους ελέγχους, όταν κρίνεται απα¬ 
ραίτητο 

Οι έλεγχοι αυτοί διεξάγονται βάσει των προβλεπο- 
μένων στο άρθρο 16 της υπ’ αριθμ. 50637/29.8.2000 κοι¬ 
νής υπουργικής απόφασης των Υπουργών Εσωτερικών, 
Δημόσιας Διοίκησης και Αποκέντρωσης και Γεωργίας 
(1104/Β72000), από τα περιφερειακά γραφεία και Δ/νσεις 
του ΟΠΕΚΕΠΕ. 

Μετά την ολοκλήρωση των ελέγχων οι περιφερειακές 
Δ/νσεις του ΟΠΕΚΕΠΕ διαβιβάζουν τα σχετικά πρακτι¬ 
κά και εκθέσεις ελέγχου στην αρμόδια Διεύθυνση του 
ΟΠΕΚΕΠΕ. 

Οι ενστάσεις κατά των αποτελεσμάτων των ελέγχων 
του ΟΠΕΚΕΠΕ υποβάλλονται εντός πέντε (5) εργάσιμων 
ημερών από την διεξαγωγή του ελέγχου στην αρμόδια 
Περιφερειακή Διεύθυνση ή Γ ραφείο του ΟΠΕΚΕΠΕ, μαζί 
με οποιοδήποτε υποστηρικτικό έγγραφο προσκομίσει 
ο ενιστάμενος. 

Οι ενστάσεις διαβιβάζονται στην Κεντρική Υπηρεσία 
του ΟΠΕΚΕΠΕ για να εξεταστούν από την αρμόδια 
επιτροπή, η οποία συγκροτείται βάσει της υπ’ αριθμ. 
217838/27.1.2004 κοινής υπουργικής απόφασης περί «Συ¬ 
γκρότησης επιτροπής για την εξέταση των υποβαλλό¬ 
μενων ενστάσεων κατά των αποτελεσμάτων των δευ¬ 
τεροβάθμιων ελέγχων που διενεργεί ο ΟΠΕΚΕΠΕ στα 
διάφορα καθεστώτα Κοινοτικών ενισχύσεων» (Β' 200), 
όπως ισχύει κάθε φορά. 




14590 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 10 

Πολλαπλή Συμμόρφωση 

Οι έλεγχοι και οι κυρώσεις για την εφαρμογή της «Πολ¬ 
λαπλής Συμμόρφωσης» [Τίτλος II, Καν(ΕΚ)1782/2003 του 
Συμβουλίου] καθορίζονται στην υπ’ αριθμ. 324032/2004 
κοινή υπουργική απόφαση (1921/Β72004), όπως τροπο¬ 
ποιείται και ισχύει, κατά το μέρος που αφορά τους Με- 
λισσοκομικούς Συνεταιρισμούς - δικαιούχους ενίσχυσης 
και τα μέλη αυτών. 

Άρθρο 11 
Κυρώσεις 

Σε περίπτωση αδικαιολόγητης καταβολής της ενίσχυ¬ 
σης, ο ΟΠΕΚΕΠΕ προβαίνει σε ανάκτηση των καταβλη- 
θέντων ποσών, προσαυξημένων με τον ισχύοντα τόκο, 
ο οποίος υπολογίζεται από την ημερομηνία καταβολής 
της ενίσχυσης μέχρι την πραγματική ανάκτησή της. Το 
επιτόκιο που ισχύει είναι αυτό που εφαρμόζεται για τις 
ανάλογες ενέργειες ανάκτησης στο Εθνικό δίκαιο. 

Σε περίπτωση που πρέπει να επιστραφεί η ενίσχυση 
εξαιτίας παρατυπίας που βαρύνει τον δικαιούχο και η 
οποία έχει γίνει εσκεμμένα ή από σοβαρή αμέλεια, ο 
ΟΠΕΚΕΠΕ προβαίνει στην ανάκτηση των καταβληθέντων 
ποσών, προσαυξημένων κατά 20%, με την επιφύλαξη 
της εφαρμογής της προσαύξησης για τόκους που ανα- 
φέρονται στην προηγούμενη παράγραφο. Ο δικαιούχος 
δεν δικαιούται πλέον να απολαύει του καθεστώτος για 
το επόμενο έτος. 

Η ανακτηθείσα ενίσχυση και οι τόκοι καταβάλλονται 
στους οργανισμούς ή στις υπηρεσίες πληρωμών μετά 
την αφαίρεση των δαπανών που χρηματοδοτούνται από 
το Ευρωπαϊκό Γεωργικό Ταμείο Προσανατολισμού και 
Εγγυήσεων (ΕΓΤΠΕ), κατ’ αναλογία προς την Κοινοτική 
χρηματοδότηση. 

Σε περίπτωση διαφοράς μεταξύ των στοιχείων που 
δηλώθηκαν με τις αιτήσεις ενίσχυσης και των διαπι¬ 
στώσεων των ελέγχων που αναφέρονται στο άρθρο 9 
της παρούσας, επιβάλλονται μειώσεις και αποκλεισμοί 
από την ενίσχυση. 

Οι μειώσεις και οι αποκλεισμοί αυτοί δεν εφαρμόζο¬ 
νται στις περιπτώσεις που ο δικαιούχος έχει υποβάλλει 
ορθές πληροφορίες από την άποψη των πραγματικών 
στοιχείων ή μπορεί να αποδείξει με οποιονδήποτε άλλο 
τρόπο ότι δεν συντρέχει υπαιτιότητά του. 

Οι μειώσεις και οι αποκλεισμοί δεν εφαρμόζονται σε 
σχέση με τα μέρη της αίτησης ενίσχυσης, για τα οποία 
ο δικαιούχος ενημερώνει εγγράφως την αρμόδια αρχή 
ότι η αίτηση ενίσχυσης είναι εσφαλμένη ή έχει κατα¬ 
στεί εσφαλμένη μετά την υποβολή της, υπό τον όρο 
ότι ο δικαιούχος δεν έχει ειδοποιηθεί για την πρόθεση 
της αρμόδιας, κατά περίπτωση, αρχής να διενεργήσει 
επιτόπιο έλεγχο ή δεν έχει ήδη ενημερωθεί από την 
αρμόδια, κατά περίπτωση, αρχή για οποιαδήποτε πα¬ 
ρατυπία στην αίτηση. 

Σε περίπτωση αχρεωστήτως καταβληθέντων ποσών 
εφαρμόζονται, αναλόγως, τα αναφερόμενα στο άρθρο 
73 του Καν(ΕΚ)796/2004 της Επιτροπής. 

Όταν η πληρωμή αχρεωστήτως καταβληθέντων πο¬ 
σών οφείλεται σε ψευδείς δηλώσεις, πλαστά έγγραφα 
ή βαρεία αμέλεια του δικαιούχου, επιβάλλεται πρόστιμο 


ίσο με το αχρεωστήτως καταβληθέν ποσό, προσαυξη¬ 
μένο με τόκο που υπολογίζεται σύμφωνα με το άρθρο 
73 παρ. 3 του Καν(ΕΚ)796/2004 της Επιτροπής. 

Η αρμόδια Διεύθυνση του ΟΠΕΚΕΠΕ ενημερώνει εγ- 
γράφως τη Διεύθυνση Ζωικής Παραγωγής και ΑΠΑ μέχρι 
τέλος Φεβρουάριου κάθε έτους εφαρμογής του προ¬ 
γράμματος για τις περιπτώσεις δικαιούχων μελισσοκο¬ 
μιών συνεταιρισμών ή μελισσοκόμων που θα πρέπει να 
αποκλειστούν του καθεστώτος ενίσχυσης, λόγω κυρώ¬ 
σεων που επεβλήθησαν σ’αυτούς κατά την υλοποίηση 
του προγράμματος το προηγούμενο έτος. 

Σε περίπτωση που το τελικά υλοποιούμενο πρόγραμ¬ 
μα πρωτοβουλιών αντιστοιχεί σε ποσοστό μικρότερο 
από το 50% του εγκεκριμένου προγράμματος πρωτο¬ 
βουλιών, όπως αυτό υπολογίζεται στο οριστικά εγκρι- 
θέν ποσό, σύμφωνα με το άρθρο 7 της παρούσας, ο 
δικαιούχος αποκλείεται της ενίσχυσης για το έτος που 
αφορά η ενίσχυση. 

Άρθρο 12 
Ανωτέρα βία 

Οι περιπτώσεις ανωτέρας βίας γνωστοποιούνται από 
τους ενδιαφερομένους στην αρμόδια Αρχή η οποία δι- 
ενήργησε τους ελέγχους, εντός δέκα (10) εργασίμων 
ημερών αφότου συμβεί το γεγονός ή λάβει γνώση αυτού 
ο αϊτών, προσκομίζοντας όλα τα σχετικά παραστατι¬ 
κά. Οι περιπτώσεις αυτές, διαβιβάζονται με σχετικές 
εισηγήσεις στην αρμόδια Διεύθυνση του ΟΠΕΚΕΠΕ και 
εξετάζονται από αυτόν σύμφωνα με τα ισχύοντα. 

Άρθρο 13 
Αλλες διατάξεις 

Προσαρτώνται και αποτελούν αναπόσπαστο μέρος 
της παρούσας τα Υποδείγματα 1 έως 10 και μπορούν να 
τροποποιηθούν με απόφαση του Υπουργού Αγροτικής 
Ανάπτυξης και Τροφίμων. 

Οπου στην παρούσα απόφαση αναφέρεται ημερομηνία 
που συμπίπτει με αργία, ως καταληκτική ημερομηνία θα 
λαμβάνεται η επόμενη της αργίας εργάσιμη ημέρα. 

Με απόφαση του Υπουργού Αγροτικής Ανάπτυξης και 
Τροφίμων είναι δυνατή η τροποποίηση των ημερομη¬ 
νιών ,των επιλέξιμων δράσεων, του συνολικού ποσού 
κατανομής και του ύψους της ετήσιας ενίσχυσης ανά 
κυψέλη της παρούσας. 

Αρθρο 14 
Έναρξη ισχύος 

Από την έναρξη ισχύος της παρούσας καταργού- 
νται οι υπ’ αριθμ. 626/298783/5.88.2005 κοινή υπουργική 
απόφαση (1167/Β72005) και η υπ’ αριθμ. 208089/3.2.2003 
απόφαση του Υπουργού Γεωργίας 

Η παρούσα ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 

Υττόδεινυα 1 


ΑΙΤΗΣΗ 

«Για την υποβολή προγράμματος πρωτοβουλιών 
για τη χορήγηση της ενίσχυσης στους Μελισσοκομικούς Συνεταιρισμούς 
των μικρών νησιών του Αιγαίου Πέλαγους έτους.» 


Μελισσοκομικός Συνεταιρισμός: 

Νομού:. 

Όνομα υπεύθυνου:. 

Διεύθυνση:. 


ΠΡΟΣ: το Υπουργείο Αγρ. Ανάπτυξης&Τροφίμων 

Αχαρνών2-ΤΚ 101 76 
Αθήνα 

(υπόψη Δ/νσης Ζωικής Παραγωγής και ΑΠΑ 
Τμήμα Μελισσοκομίας - Σηροτροφίας) 

Συνπυυένα : Παρακαλούμε όπως εγκρίνετε το 

1) πρόγραμμα πρωτοβουλιών (υπόδειγμα 2) συνημμένο πρόγραμμα πρωτοβουλιών (δράσεις, 

2) αναλυτική κατάσταση μελών (υπόδειγμα 3) επιμέρους προϋπολογισμούς ανά δράση και 

συνολικό προϋπολογισμό), προκειμένου να μας 
χορηγηθεί η ενίσχυση για την παραγωγή των 
προϊόντων της μελισσοκομίας για τις 
καταγεγραμμένες παραγωγικές κυψέλες 
(μελισσοσμήνη) των μελών του Συνεταιρισμού 
μας για το έτος. 


Ημερομηνία:. 

Ο ΝΟΜΙΜΟΣ ΕΚΠΡΟΣΩΠΟΣ 
του 

Μελισσοκομικού Συνεταιρισμού 


Τηλέφωνο: 
Ραχ:. 


(ονοματεπώνυμο-υπογραφή-σφραγίδα) 

Υττόδεινυα 2 

ΠΡΟΓΡΑΜΜΑ ΠΡΩΤΟΒΟΥΛΙΩΝ 
ΜΕΛΙΣΣΟΚΟΜΙΚΟΥ ΣΥΝΕΤΑΙΡΙΣΜΟΥ 


για το έτος 


ΠΡΩΤΟΒΟΥΛΙΑ 

ΠΡΟΫΠΟΛΟΓΙΣΜΟΣ 
(σε Ευρώ) 

1) 


2) 


3) 


4) 


5) 


6) 


Συνολικός Προϋπολογισμός Προγράμματος: 



Ημερομηνία: 


Ο ΝΟΜΙΜΟΣ ΕΚΠΡΟΣΩΠΟΣ 


του 

Μελισσοκομικού Συνεταιρισμού 


(ονοματεπώνυμο-υπογραφή-σφραγίδα) 








ΦΕΚ 897 

Υπόδειγμα 3 

Καν(ΕΚ)1405/2006 του Συμβουλίου 

Προγράμματα Πρωτοβουλιών στα μικρά νησιά του Αιγαίου Πελάνοικ 
ΟΝΟΜΑΣΤΙΚΗ ΚΑΤΑΣΤΑΣΗ ΜΕΛΩΝ ΜΕΛΙΣΣΟΚΟΜΙΚΟΥ ΣΥΝΕΤΑΙΡΙΣΜΟΥ 


έτους 


Α/Α 

Α.Φ.Μ. 

ΟΝΟΜΑ & ΕΠΩΝΥΜΟ 
ΜΕΛΙΣΣΟΚΟΜΟΥ 

ΠΑΤΡΩΝΥΜΟ 

Α.Δ.Τ. 

ΑΡΙΘ. ΜΕΛ/ΚΟΥ 
ΒΙΒΛΙΑΡΙΟΥ 

ΜΕΛΙΣΣΟΣΜΗΝΗ 









ΣΥΝΟΛΟ 

(μελ/σμηνών) 



Ο ΝΟΜΙΜΟΣ ΕΚΠΡΟΣΩΠΟΣ 


του 

Μελισσοκομικού Συνεταιρισμού 


(ονοματεπώνυμο-υττογραφή-σφραγίδα) 

Υπόδειγμα 4 
ΑΙΤΗΣΗ - ΔΗΛΩΣΗ 

«Για τη χορήγηση της ενίσχυσης στις Ενώσεις Μελισσοκόμων 
των μικρών νησιών του Αιγαίου Πέλαγους» 


Μελισσοκομικός Συνεταιρισμός:. 

Νομού:. 

Αριθμός Αναγνώρισης:. 

Έδρα:. 

Διεύθυνση:. 

. ΠΡΟΣ: τη Νομ/κή Αυτοδιοίκηση. 

. Δ/νση Αγρ. Ανάπτυξης. 

ΑφΜ:. 

Παρακαλούμε όπως μας χορηγηθεί η ενίσχυση για την παραγωγή προϊόντων της μελισσοκομίας για τις 
καταγεγραμμένες παραγωγικές κυψέλες (μελισσοσμήνη) των μελών του Συνεταιρισμού μας για το έτος. 

Το ποσό της ενίσχυσής μας να κατατεθεί στον λογαριασμό . της 

.υποκατάστημα. 

ΠΡΟΪΟΝ ΤΕΛΙΚΗ ΠΑΡΑΓΩΓΗ 


Μέλι .τόννοι 

Γύρη .κιλά 

Βασιλικός Πολτός γραμ. 

Κερί κιλά 

Πρόπολη κιλά 

Δηλητήριο γραμ. 

Επίσης με την παρούσα δηλώνω υπεύθυνα ότι: 


■ Γνωρίζω και αποδέχομαι τους όρους χορήγησης της ενίσχυσης 

■ Οι δράσεις για τις οποίες ζητείται ενίσχυση δεν έχουν ενταχθεί σε άλλο ενισχυόμενο πρόγραμμα από Εθνικούς ή 
Κοινοτικούς πόρους 

■ Οι κυψέλες των παραγωγών είναι μόνιμα εγκατεστημένες στο νησί και οι μελισσοκόμοι διαμένουν μόνιμα σ’ αυτό 

■ Δέχομαι και θα διευκολύνω τους ελέγχους 

■ Αποδέχομαι την τοιχοκόλληση των στοιχείων που δηλώνω με την παρούσα 

■ Δεσμεύομαι να τηρώ τις υποχρεώσεις που προβλέπονται στην αριθμ.324032/24-12-2004 ΚΥΑ των Υπουργών 
Οικονομίας & Οικονομικών, Περιβάλλοντος - Χωροταξίας & Δημοσίων Έργων και Αγροτικής Ανάπτυξης & 
Τροφίμων (ΒΊ921/2004) περί «εφαρμογής του καθεστώτος της πολλαπλής συμμόρφωσης», σε εκτέλεση του 
Καν(ΕΚ)1782/2003 του Συμβουλίου 

Ημερομηνία:. 

Ο ΝΟΜΙΜΟΣ ΕΚΠΡΟΣΩΠΟΣ 
του 

Μελισσοκομικού Συνεταιρισμού 


(ονοματεπώνυμο-υπογραφή-σφραγίδα) 

Υπόδειγμα 6 

ΠΡΑΚΤΙΚΟ ΕΠΙΤΟΠΙΟΥ ΕΛΕΓΧΟΥ 


., σήμερα την., οι υπογεγραμμένοι: 

1 . 

2 . 

3. 

αποτελούντες την δια της υπ’αριθμ. απόφασης του Νομάρχη συσταθείσα τριμελή επιτροπή 

επιτόπιου ελέγχου, μεταβήκαμε στον Μελισσοκομικό Συνεταιρισμό. 

για πραγματοποίηση επιτόπιων ελέγχων. 


Λαμβάνοντας υπόψη 

1. τους Καν(ΕΚ)1405/2006 του Συμβουλίου και Καν(ΕΚ) 1914/2006 της Επιτροπής 

2. τα αναφερόμενα στο άρθρο 9 της αριθμ.ΚΥΑ 

Βεβαιώνουμε τα εξής: 

1. Συνολικός αριθμός μελισσοκομικών εκμεταλλεύσεων που ελέγχθηκαν:. 

2. Αριθμός μελισσοσμηνών κατά την αίτηση:. 

3. Αριθμός μελισσοσμηνών κατά τον έλεγχο:. 

4. Συνολικός αριθμός δράσεων προγράμματος πρωτοβουλιών:. 

5. Συνολικό ποσοστό υλοποίησης προγράμματος πρωτοβουλιών:. 

6. Αριθμός ατόμων που ήταν παρόντα κατά τον έλεγχο:. 

6. Ο έλεγχος πραγματοποιήθηκε κατόπιν προειδοποίησης του δικαιούχου; ΝΑΙ [^] ΟΧΙ \ _^ 

7. Εάν ναι, διάστημα που μεσολάβησε από την προειδοποίηση:.ημέρες 

8. Παρατηρήσεις:. 


Το παρόν συντάχθηκε εις τετραπλούν και υπογράφεται ως ακολούθως: 


Ο Πρόεδρος ή Ο Νόμιμος Εκπρόσωπος 
του 

Μελισσοκομικού Συνεταιρισμού 


Η Επιτροπή Ελέγχου 


1 . 


(ονοματεπώνυμο - υπογραφή - σφραγίδα) 


2 . 

3. 


Συνηυυένα : πίνακας δικαιούχων που ελέγχθηκαν 



























Υπόδειγμα 6 (2η σελίδα ) 

ΠΙΝΑΚΑΣ ΔΙΚΑΙΟΥΧΩΝ ΠΟΥ ΕΛΕΓΧΘΗΚΑΝ 
ΒΑΣΕΙ ΠΑΡΑΣΤΑΤΙΚΩΝ ΚΑΤΑ ΤΗΝ ΥΛΟΠΟΙΗΣΗ ΤΩΝ ΠΡΩΤΟΒΟΥΛΙΩΝ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

οο 


(ονοματεπώνυμο - υπογραφή - σφραγίδα) 










ΟΝΟΜΑΣΤΙΚΗ ΚΑΤΑΣΤΑΣΗ ΕΝΙΣΧΥΟΜΕΝΩΝ ΜΕΛΙΣΣΟΚΟΜΩΝ ΑΝΑ ΜΕΛΙΣΣΟΣΜΗΝΟΣ 



(ονοματεπώνυμο - υπογραφή - σφραγίδα) 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14599 


Υπόδειγμα 8 

Ο.Π.Ε.Κ.Ε.Π.Ε. 

ΠΕΡΙΦΕΡΕΙΑΚΗ Δ/ΝΣΗ:. 


ΘΕΜΑ : «Ενίσχυση της παραγωγής των προϊόντων της μελισσοκομίας στα μικρά νησιά του Αιγαίου 
Πελάγους για την Περιφέρεια αρμοδιότητάς μας, για το έτος.» 

ΕΚΘΕΣΗ ΕΛΕΓΧΟΥ 


Βεβαιώνουμε την διεξαγωγή των ακόλουθων ενεργειών: ΝΑΙ 

> έλεγχος στοιχείων των αιτήσεων ί_ 

> εμπρόθεσμη παραλαβή των αιτήσεων από τους δικαιούχους και υποβολή στη I_ 

Δ/νση Αγροτικής Ανάπτυξης 

> τα δικαιολογητικά υποβλήθηκαν πλήρη κι εντός της προβλεπόμενης προθεσμίας |_ 


□ 

□ 


Έλεγχοι: 

Επιτόπιοι: 


Συνοπτική περιγραφή: 

> υποβολή προγραμμάτων προς έγκριση 

> υποβολή αιτήσεων ενίσχυσης 

> αριθμός μελών του Μ. Σ.:. 

> αριθμός κυψελών που δικαιούνται ενίσχυσης:.. 

> πρόγραμμα πρωτοβουλιών - αριθμός δράσεων: 

Παρατηρήσεις:. 

> διεξαγωγή ελέγχων με επιβολή κυρώσεων σε αιτήσεις μελισσοκόμων με ανακριβή στοιχεία 

> λοιπές δραστηριότητες, δυσκολίες, παρατηρήσεις:. 


ΝΑΙ ΟΧΙ 


□ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Πρόσθετα Στατιστικά Στοιχεία: 

> συνολικός αριθμός μελών του Μ. Σ.: . 

> συνολικός αριθμός κυψελών για τις οποίες ζητήθηκε ενίσχυση: 

> αριθμός δράσεων προγραμμάτων πρωτοβουλιών:. 

> εφαρμογή συντελεστή μείωσης: . 


Η ΕΠΙΤΡΟΠΗ ΕΛΕΓΧΟΥ 

1 . 

2 . 


(ονοματεπώνυμο-υπογραφή) 










ΦΕΚ 897 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Υπόδειγμα 9 

ΑΙΤΗΣΗ 

«Για εγγραφή στο μηχανογραφικό μητρώο» 


ΠΡΟΣ: τον Ο.Π.Ε.Κ.Ε.Π.Ε. 
Τμήμα Λογιστηρίου 
Αχαρνών 241, Αθήνα 


Α) Στοιχεία Επιχείρησης: 

1. Κωδικός Δικαιούχου:. 

2. Ονοματεπώνυμο ή Επωνυμία: 

3. Α.Φ.Μ :. 

4. Α.Δ.Τ:. 

5. Αρ. Λογαριασμού Τραπέζης: 

Τράπεζα:. 

Υποκατάστημα:. 

6. Κωδικός Κοινότητας:. 

7. Έδρα & Ταχ. Δ/νση:. 

8. Ταχ. Κώδικας:. 

9. Μορφή της Επιχείρησης:. 

10. Αντικείμενο Εργασιών:. 


11. Τηλέφωνο - Εαχ:. 

12. Αρ. Πράξεως Συστάσεων / Αρχή:. 

13. ΦΕΚΑ.Ε. καιΕΠΕ:. 

Β) Στοιχεία Νομίμου ή ΝομίμωνΕκπροσώπων: 

1. Επώνυμο:. 

2. Όνομα:. 

3. Όνομα Πατρός:. 

4. Α.Δ.Τ:. 

5. Ημ/νία Έκδοσης / Εκδούσα Αρχή:. 

Γ) Ονοματεπώνυμα υπαλλήλων ή προσώπων που εξουσιοδοτούνται για τη λήψη πληροφοριών σχετικά με 
τα δικαιολογητικά και γενικά τις συναλλαγές με την Υπηρεσία: 

1. 

2. 

3 . 

4 . 

5 . 

Τόπος - Ημερομηνία:. 

Ονοματεπώνυμο & Υπογραφή:. 


Το γνήσιο της υπογραφής και το νόμιμο της εκπροσώπησης βεβαιώνεται από Δημόσια , Δημοτική ή Κοινοτική Αρχή ή από 
Τράπεζα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπόδεινυα 10 
ΑΙΤΗΣΗ 

«Για την αναπροσαρμογή του προγράμματος πρωτοβουλιών 
για τη χορήγηση της ενίσχυσης στους Μελισσοκομικούς Συνεταιρισμούς 
των μικρών νησιών του Αιγαίου Πέλαγους» 


Ένωση Μελισσοκόμων:. 

Νομού:. 

Αριθμός Αναγνώρισης:. 

Έδρα:. 

Διεύθυνση:. 

. ΠΡΟΣ: το Υπουργείο Αγρ. Ανάπτυξης&Τροφίμων 

. Αχαρνών2-ΤΚ 101 76 

Αθήνα 

(υπόψη Δ/νσης Ζωικής Παραγωγής και ΑΠΑ 
Τμήμα Μελισσοκομίας - Σηροτροφίας) 

Συνπυυένα : Παρακαλούμε όπως κάνετε δεκτό το συνημμένο 

Το αναπροσαρμοσμένο πρόγραμμα αναπροσαρμοσμένο πρόγραμμα πρωτοβουλιών, 

πρωτοβουλιών του Συνεταιρισμού μας προκειμένου να μας χορηγηθεί η ενίσχυση για την 

παραγωγή προϊόντων μελισσοκομίας για τις 
καταγεγραμμένες παραγωγικές κυψέλες (μελισσοσμήνη) 
των μελών του Συνεταιρισμού μας για το έτος. 


Ημερομηνία:. 

Ο ΝΟΜΙΜΟΣ ΕΚΠΡΟΣΩΠΟΣ 
του 

Μελισσοκομικού Συνεταιρισμού 


(ονοματεπώνυμο-υπογραφή-σφραγίδα) 














14604 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ϊηΙβΓπβΙ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ ΤΑΓΟ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΡΥΝΣΗ: Ητίρ://νννννν.οΐ.αΓ - θ-γτιρΙΙ: Ηίίπΐ35ΐίΓ.?ίι8)ίί.0Γ 






























